**ALYTAUS REGIONO PLĖTROS TARYBOS KOLEGIJOS**

**PARTNERIŲ GRUPĖS POSĖDŽIO PROTOKOLAS**

2023 m. lapkričio 7 d. Nr. PGD-7

Alytus

**Posėdis įvyko** 2023 m. lapkričio 7 d. 15:30-16:00 val. nuotoliniu būdu „Microsoft Teams“ platformoje.

**Posėdžio pirmininkas** – Lukas Stravinskas, Alytaus regiono plėtros tarybos kolegijos Partnerių grupės (toliau – Partnerių grupė) pirmininkas.

**Posėdžio sekretorė** – Vita Petkevičiūtė-Siliūnienė, Alytaus regiono plėtros tarybos (toliau – Taryba) administracijos ekspertė.

**Dalyvavo 8 iš 13 Partnerių grupės narių:**

1. Asta Aleksienė, Lietuvos profesinės sąjungos „Solidarumas“ atstovė;
2. Lijana Kubilienė, Lietuvos Respublikos žemės ūkio rūmų atstovė;
3. Jolanta Leonavičienė, Nevyriausybinių organizacijų tarybos atstovė [[1]](#footnote-1);
4. Jolanta Miliauskė, Lietuvos profesinės sąjungos „Solidarumas“ atstovė[[2]](#footnote-2);
5. Daivaras Radzevičius, Lietuvos profesinių sąjungų konfederacijos atstovas;
6. Aistis Ramanauskas, Lietuvos verslo konfederacijos atstovas[[3]](#footnote-3);
7. Lukas Stravinskas, Nevyriausybinių organizacijų tarybos atstovas, Partnerių grupės pirmininkas;
8. Ona Žilionienė, Nevyriausybinių organizacijų tarybos atstovė[[4]](#footnote-4).

**Nedalyvavo:**

1. Aurimas Bernatavičius, Lietuvos pramoninkų konfederacijos atstovas;
2. Rasa Gražulienė, Nevyriausybinių organizacijų tarybos atstovė
3. Česlovas Daugėla, Lietuvos darbdavių konfederacijos atstovas;
4. Sigitas Leonavičius, Lietuvos prekybos, pramonės ir amatų rūmų asociacijos atstovas
5. Vida Vrubliauskienė, Nacionalinės bendruomeninių organizacijų tarybos atstovė.

**Kiti Partnerių grupės posėdžio dalyviai:** 2022-2030 metų Alytaus regiono plėtros plano parengimo darbo grupės ir Tarybos darbo grupės nariai. Pridedama Microsoft Teams dalyvių suvestinė.

Partnerių grupės nariams jų asmeniniu elektoriniu paštu[[5]](#footnote-5) išsiųsta posėdžio darbotvarkė, prisijungimo nuoroda[[6]](#footnote-6) ir medžiaga pateiktoje darbotvarkėje nurodytu svarstytinu klausimu.

Vadovaujantis Tarybos kolegijos darbo reglamento (toliau – Darbo reglamentas) 128 punktu, Partnerių grupė išvadą (-as) ir (ar) nuomonę (-es) priima bendru narių sutikimu arba dalyvaujančių grupės narių balsų dauguma.

Posėdis įvyko nuotoliniu būdu, naudojantis elektroninėmis priemonėmis – konferencinio ryšio platforma „Microsoft Teams“. Dalyviai prisijungė į jų el. pašto dėžutes atsiųstomis prisijungimo nuorodomis.

Posėdžio pirmininkas informavo, kad Partnerių grupės posėdis yra teisėtas, nes jame dalyvauja daugiau kaip pusė visų Partnerių grupės narių.

Keturi Partnerių grupės nariai savo nuomonę posėdžio klausimais pareiškė el. paštu. Darbo reglamento nustatyta tvarka, raštu išreikštos Partnerių grupės narių nuomonės pridedamos prie posėdžio protokolo ir įtraukiamos į balsų skaičiavimą dėl posėdyje svarstyto klausimo, dėl kurio nario nuomonė buvo išreikšta Alytaus regiono plėtros tarybos kolegijos darbo reglamento 137 punkte nustatyta tvarka[[7]](#footnote-7).

**DARBOTVARKĖ:**

1. Dėl Alytaus regiono plėtros tarybos 2023 m. balandžio 5 d. sprendimo Nr. K-19 „Dėl 2022-2030 metų Alytaus regiono plėtros plano patvirtinimo“ pakeitimo.
2. Kiti klausimai.

**1. SVARSTYTA. Dėl Alytaus regiono plėtros tarybos 2023 m. balandžio 5 d. sprendimo Nr. K-19 „Dėl 2022-2030 metų Alytaus regiono plėtros plano patvirtinimo“ pakeitimo.**

Vita Petkevičiūtė-Siliūnienė, Tarybos administracijos ekspertė, pristatė 2022-2030 metų Alytaus regiono plėtros plano (toliau – Planas) pakeitimo projektą (pristatymas pridedamas). Informavo, kad Planas keičiamas papilant jį pažangos priemone „Alytaus miesto tvari plėtra“ (toliau – PP). Akcentavo, kad PP projekte numatyta įgyvendinti 16 projektų, viešųjų paslaugų prieinamumo gerinimo, palankios aplinkos verslo plėtrai kūrimo ir vystymo, tvarios aplinkos užtikrinimo ir darnaus judumo priemonių diegimo srityse. Pažangos priemonei suplanuota 32 274 375,90 Eur ES lėšų.

**NUTARTA.** Patvirtinti partnerių grupės išvadą pritarti sprendimo projektui „Dėl Alytaus regiono plėtros tarybos 2023 m. balandžio 5 d. sprendimo Nr. K-19 „Dėl 2022-2030 metų Alytaus regiono plėtros plano patvirtinimo“ pakeitimo“.

*Balsavimo rezultatai: Pritarė – 8, nepritarė – 0, susilaikė – 0, nusišalino – 0.*

**2. SVARSTYTA. Kiti klausimai.**

1. Dėl Partnerių grupės įsitraukimo į regiono plėtros plano rengimo ir planavimo procesus bei Partnerių grupės narių dalyvavimo posėdžiuose.

Lukas Stravinskas, Partnerių grupės pirmininkas, atkreipė dėmesį į pasyvų Partnerių grupės narių dalyvavimą posėdžiuose, taip pat akcentavo, kad Partnerių grupės narių dalyvavimas regiono plėtros plano rengimo ir (ar) keitimo procese yra formalus, kas ir sąlygoja mažą Partnerių grupės narių įsitraukimą į regiono plėtros tarybos veiklą.

Vyko diskusija.

**NUTARTA.** Inicijuoti kreipimąsi į Lietuvos Respublikos vidaus reikalų ministeriją ir (ar) kitas institucijas dėl Partnerių grupės vaidmens/ prasmės ir funkcijų apimties, dalyvaujant regionų plėtros planų rengimo, įgyvendinimo ir stebėsenos procesuose bei regiono plėtros tarybos veikloje reglamentavimo pakeitimo.

Posėdžio pirmininkas Lukas Stravinskas

Posėdžio sekretorė Vita Petkevičiūtė-Siliūnienė

1. Savo balsavimą svarstytu klausimu pateikė el. p. 2023-11-07 (pridedama). [↑](#footnote-ref-1)
2. Savo balsavimą svarstytu klausimu pateikė el. p. 2023-11-07 (pridedama). [↑](#footnote-ref-2)
3. Savo balsavimą svarstytu klausimu pateikė el. p. 2023-11-07 (pridedama). [↑](#footnote-ref-3)
4. Savo balsavimą svarstytu klausimu pateikė el. p. 2023-11-07 (pridedama). [↑](#footnote-ref-4)
5. Posėdžio medžiaga išsiųsta el. paštu info@alytausregionas.lt 2023 m. lapkričio 2 d. [↑](#footnote-ref-5)
6. Posėdžio prisijungimo nuoroda išsiųsta el. paštu info@alytausregionas.lt 2023 m. spalio 27 d. [↑](#footnote-ref-6)
7. Alytaus regiono plėtros tarybos kolegijos darbo reglamento, patvirtinto Alytaus regiono plėtros tarybos steigiamojo susirinkimo 2020 m. gruodžio 10 d. sprendimu Nr. 3 „Dėl Alytaus regiono plėtros tarybos kolegijos darbo reglamento patvirtinimo“, 137 punktas: „Partnerių grupės nariai, kurie negali dalyvauti posėdyje, savo nuomonę svarstomais klausimais gali išreikšti raštu (elektroniniu paštu) iki posėdžio pradžios, ją išsiųsdami Partnerių grupės pirmininkui ir Regiono plėtros tarybos administracijai. Partnerių grupės pirmininkas posėdžio metu privalo supažindinti posėdžio dalyvius su raštu išreikšta Partnerių grupės nario nuomone svarstant atitinkamą darbotvarkės klausimą. Raštu išreikšta Partnerių grupės nario nuomonė pridedama prie Partnerių grupės posėdžio protokolo ir įtraukiama į balsų skaičiavimą tais atvejais, kai Partnerių grupės posėdyje sprendžiama dėl posėdyje svarstyto klausimo, dėl kurio Partnerių grupės nario nuomonė buvo išreikšta šiame punkte nustatyta tvarka. Partnerių grupės nariui per nustatytą terminą nepareiškus Regiono plėtros tarybos administracijai pritarimo ar nepritarimo, laikoma, kad jis nedalyvavo Partnerių grupės posėdyje“**.** [↑](#footnote-ref-7)